ΓΡΑΠΤΗ ΕΡΩΤΗΣΗ P-0807/00

υποβολή: Elizabeth Montfort (UEN) προς την Επιτροπή

(9 Μαρτίου 2000)

Θέμα: Οικονομικές ενισχύσεις στις πληγείσες περιοχές της περιφέρειας Ωβέρνης

Μετά την παρέμβαση του Επιτρόπου κ. Μισέλ Μπαρνιέ κατά τη σύνοδο της Ολομέλειας του Ιανουαρίου 2000, σχετικά με τις ζημίες που προξένησαν οι καταιγίδες και μετά το σημείωμα του Προέδρου της Επιτροπής κ. Πρόντι εις απάντησιν προς τον Πρωθυπουργό κ. Λιονέλ Ζοσπέν, ποια συγκεκριμένα μέτρα από πλευράς Ευρωπαϊκής Επιτροπής μπορεί να αναμένει η περιφέρεια της Ωβέρνης,

1. επειγόντως, λόγω των κινδύνων φυτο-υγειονομικής ρύπανσης και της ρύπανσης τωνδάτων

2. οικονομικής φύσεως

- στο πλαίσιο του ΕΓΤΠΕ-ΕΓΓΥΗΣΕΙΣ (Άρθρο 33 του Κανονισμού(ΕΚ) αριθ. 1257/99(1) του Συμβουλίου που προβλέπει μέτρα σε περίπτωση φυσικών καταστροφών) και τη χρησιμοποίηση των ενισχύσεων των δασοκομικών δραστηριοτήτων

- επιλέξιμες ζώνες του στόχου 2 (ευελιξία κατά την εφαρμογή των κριτηρίων)

- εκτός ζώνης

- πρόγραμμα LIFE

- συμπληρωματικώς προς τις εθνικές ή τοπικές ενισχύσεις, η Επιτροπή θα επιδείξει μεγαλύτερη ευελιξία ως προς τις κρατικές ενισχύσεις προς τις επιχειρήσεις

3. φορολογικής φύσεως: επί πόσο χρονικό διάστημα θα επιτρέψει η Επιτροπή να μην εφαρμόζεται η αρχή του ελεύθερου ανταγωνισμού παρέχοντας τη δυνατότητα στη Γαλλία να μειώνει το ποσοστό ΦΠΑ από 20,6 σε 5,5 % για ορισμένες δασοκομικές δραστηριότητες;

4. σε επίπεδο διοικητικής μέριμνας: τί είδους συντονισμός πρέπει να αναμένεται στο εξής στο πλαίσιο του προγράμματος κοινοτικής δράσηςπέρ της πολιτικής άμυνας που ενεκρίθη από το Συμβούλιο στις 9 Δεκεμβρίου 1999;

(1) ΕΕ L 160 της 26.6.1999, σελ. 80.

Απάντηση του κ. Barnier εξ ονόματος της Επιτροπής

(7 Απριλίου 2000)

1. Δενπάρχει πλέον στον κοινοτικό προϋπολογισμό κονδύλιο κατάλληλο για επείγουσα ενίσχυση σε περίπτωση φυσικής καταστροφής. Η Επιτροπή θα προσπαθήσει επομένως βάσει τωνπαρχόντων μηχανισμών να παράσχει την απαραίτητη βοήθεια στις πληγείσες περιοχές για την αποκατάστασή τους.

2. Τα Διαρθρωτικά Ταμεία δεν αποτελούν ενισχύσεις επείγοντος χαρακτήρα. Ωστόσο, δεδομένου του πεδίου δράσης τους μπορούν να παράσχουν σημαντική βοήθεια στην οικονομική και κοινωνική ανάπτυξη των πληγεισών περιοχών.

Στο πλαίσιο του κανονισμού (ΕΚ) αριθ. 1257/99 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(1), οι γαλλικές αρχές παρουσίασαν ένα εθνικό πρόγραμμα αγροτικής ανάπτυξης που περιλαμβάνει ένα σημαντικό σκέλος σχετικά με τη στήριξη προς τον δασικό τομέα και θα εφαρμοστεί στο σύνολό της επικράτειας και του οποίου της οποίας πρέπει να τύχει η Auvergne. Σ' αυτό το πλαίσιο ενέργειες για την ανασύσταση των δασών που έχουν καταστραφεί από καταιγίδες αποτέλεσαν αντικείμενο συμπληρωματικής αίτησης εκ μέρους των γαλλικών αρχών τον Ιανουάριο του 2000. Συμπληρωματικά μέτρα σχετικά με τη δασική εκμετάλλευση την αποθήκευση ξυλείας και την προστασία της έχουν επίσης συμπεριληφθεί στο πρόγραμμα. Ο συνολικός φάκελος βρίσκεται στο στάδιο εξέτασης και αποτελεί αντικείμενο διαπραγματεύσεων ανάμεσα στην Επιτροπή και το γαλλικό Υπουργείο Γεωργίας. Είναι ήδη δυνατό να πιστοποιηθεί ότι η Επιτροπή διάκειται ευνοϊκώς σε αυτές τις προτάσεις. Η τελική απόφαση σχετικά με το εν λόγω πρόγραμμα θα έπρεπε κανονικά να ληφθεί στην αρχή του δεύτερου εξαμήνου του τρέχοντος έτους.

Η περιοχή της Auvergne, όπως οι άλλες περιοχές της ηπειρωτικής Γαλλίας θα συνεχίσει να είναι μερικώς επιλέξιμη στα Διαρθρωτικά Ταμεία κατά την περίοδο 2000-2006 βάσει του νέου στόχου 2. Οι γαλλικές αρχές ανακοίνωσαν ότι θα κατέθεταν τα σχέδια του ενιαίου εγγράφου προγραμματισμού το αργότερο τον Απρίλιο. Οι δαπάνες που προηγούνται της 1ης Ιανουαρίου 2000 θα είναι εκ τούτου επιλέξιμες αναδρομικά εάν τηρηθεί η ημερομηνία κατάθεσης.

Επί παραδείγματι, τα προγράμματα του στόχου 2 θα μπορέσουν να χρηματοδοτήσουν την ανασύσταση τωνποδομών, του εξοπλισμού και των μέσων παραγωγής καθώς και την αποκατάσταση της ιστορικής κληρονομιάς, εάν τα εν λόγω μέτρα ληφθούνπόψη από τους περιφερειακούς εταίρους. Η ίδια διάταξη θα μπορέσει να εφαρμοστεί στις ζώνες που δεν λαμβάνουν πλέον κοινοτικά χρηματοδοτικά μέσα κατά την νέα περίοδο, οι οποίες όμως προηγουμένως τύγχαναν χρηματοδοτήσεως βάσει της μεταβατικής στήριξης.

Όσον αφορά τον κανονισμό LIFE, που βρίσκεται σε στάδιο αναθεώρησης, δεν προβλέπει την δυνατότητα παροχής ενισχύσεων επείγοντος χαρακτήρα πλην της παραδοσιακής διαδικασίας προκήρυξης διαγωνισμού. Ωστόσο είναι δυνατόν ορισμένα σχέδια LIFE-φύση να αναπροσανατολιστούν για να λάβουνπόψη τους τις ζημιές που έχουν προκληθεί σε χώρους ή σε είδη κοινοτικού ενδιαφέροντος στο μέτρο που οι εν λόγω αναπροσανατολισμοί είναι σύμφωνοι με τους στόχους των σχεδίων.

Οι εθνικές φορολογικές ενισχύσεις στον δασικό τομέα που η γαλλική κυβέρνηση διατίθεται να κοινοποιήσει στην Επιτροπή θα εξεταστούν ενόψει του άρθρου 87 (πρώην άρθρο 92) παράγραφος 2 σημείο β) της συνθήκης ΕΚ που εξουσιοδοτεί τα κράτη μέλη να προβλέψουν ενισχύσεις για τον συμψηφισμό των καταστροφών που έχουν προκληθεί από θεομηνίες. Προς αυτό το σκοπό ο δεσμός ανάμεσα στις καταστροφές και τις ενισχύσεις πρέπει να είναι σαφώς προσδιορισμένος και οι εν λόγω ενισχύσεις να καλύπτουν μόνο την καταστροφή που έχει προκληθεί. Η Επιτροπή έχει δεσμευθεί να εξετάσει τα γαλλικά αιτήματα το ταχύτερο δυνατό προκειμένου να ληφθείπόψη ο επείγον χαρακτήρας που τα περιβάλει.

3. Σχετικά με την εφαρμογή από τη Γαλλία μειωμένου ποσοστού ΦΠΑ σε ορισμένες δασοκομικές εργασίες η τελευταία δεν απορρέει από παρέκκλιση της έκτης οδηγίας ΦΠΑ 77/388/ΕΟΚ(2). Αντίθετα αποτελεί τμήμα ανταλλαγής επιστολών ανάμεσα στις γαλλικές αρχές και την Επιτροπή, βάσει των οποίων η Επιτροπή γνωστοποίησε ότι οι διατάξεις της εν λόγω οδηγίας, και ιδίως η συνδυασμένη εφαρμογή του άρθρου 12, παράγραφος 3, περίπτωση α) και της κατηγορίας 10 ότι παραρτήματος Η, δεν ήταν αντίθετη με την εφαρμογή μειωμένου ποσοστού σε ορισμένες δασοκομικές εργασίες,πό την προϋπόθεση τήρησης των όρων που τίθενται από την τελευταία. Κανένα χρονικό όριο δεν έχει επομένως τεθεί στην εφαρμογή του εν λόγω καθεστώτος.

4. Εκτός των εν λόγω συγκεκριμένων απαντήσεων, η Επιτροπή θέλησε να προβληματισθεί σχετικά με την ικανότητα της Κοινότητας να αποκτήσει πραγματική εξουσία πολιτικής προστασίας.

(1) ΕΕ L 160 της 26.6.1999.

(2) ΕΕ L 145 της 13.6.1977, οδηγία που έχει τροποποιηθεί από την οδηγία 1999/85/ΕΚ (ΕΕ L 277 της 28.10.1999).